
Környezetértékelés egy multinacionális vállalat magyarországi telephelyén

A dolgozatomban egy multinacionális vállalat magyarországi telephelyére készítettem környezeti értékelést. Az általam kidolgozott indikátorrendszer lehetővé teszi a tevékenység környezeti teljesítményét értékelőindikátorok napi szintű nyomon követését. A kidolgozás során szem előtt tartottam a környezeti fenntarthatóság követelményeit, törekedtem a környezeti teljesítmény javítását igazoló módszer kidolgozására. Az indikátorok használata az értékelés során egyszerű, mindenki által gyorsan elsajátítható, és a vizualitás eszközét veti be a napi prioritások kijelölésére. A részletezett indikátorrendszer, a felső vezetés validálása után, bevezetésre került a cégnél. A bevezetés óta eltelt másfél hónap alatt a felhasználóktól számos pozitív visszajelzés érkezett, kiemelve azt, hogy hatékonyabbá tette a munkavégzésüket, és elősegítette a csapatmunkát.



